EkBass/fiwiki-20250220-pages-articles huggingface dataset:
Vujadin Boškov

Vujadin Boškov (, 16. toukokuuta 1931 Begeč, Jugoslavia – 27. huhtikuuta 2014 Novi Sad) oli Jugoslaviaa edustanut serbiläinen jalkapalloilija ja jalkapallovalmentaja. == Pelaaja == Keskikentällä pelannut Boškov edusti valtaosan pelaajaurastaan FK Vojvodinaa, jossa parhaimmiksi saavutuksiksi jäivät toinen sija Jugoslavian cupissa vuonna 1951 ja ykkösliigassa vuonna 1957. Vojvodinasta Boškov siirtyi yhdeksi kaudeksi Italiaan Sampdorian riveihin. Maajoukkuetasolla Boškov kuului vuonna 1952 Helsingin kesäolympialaisissa hopeaa voittaneeseen Jugoslavian olympiajoukkueeseen. Hän pelasi myös vuosien 1954 ja 1958 MM-kilpailuissa.Teams FIFA. Viitattu 9.3.2008.Teams FIFA. Viitattu 9.3.2008. == Valmentaja == Boškov aloitti valmentajanuransa Sveitsissä Young Boysin pelaaja-valmentajana. Sveitsistä hän palasi kasvattajaseuraansa Vojvodinaan ja valmensi seuran edustusjoukkuetta seitsemän kauden ajan vuosina 1964–1971 saavuttaen yhden Jugoslavian liigamestaruuden. Sittemmin hän loi pitkän kansansainvälisen valmennusuran ulkomailla valmentaen joukkueita Alankomaiden, Espanjan, Italian ja Sveitsin pääsarjoissa. Real Madridin Boškov valmensi Espanjan pääsarjan Primera Divisiónin ja Espanjan cupin kaksoismestaruuteen kaudella 1979–1980 sekä kauden 1980–1981 Euroopan cupin loppuotteluun, jossa Liverpool oli vahvempi. Suurimmat ansionsa hän saavutti kuitenkin Sampdoriassa. Joukkue voitti hänen johdollaan Italian cupin vuosina 1988 ja 1989, Cup-voittajien cupin vuonna 1990 ja Serie A:n mestaruuden vuonna 1991. Hän luotsasi joukkueen lisäksi vuonna 1989 Cup-voittajien cupin ja vuonna 1992 Euroopan cupin loppuotteluun, mutta molemmilla kerroilla Barcelona vei voiton. Boškov toimi myös Jugoslavian jalkapallomaajoukkueen valmentajana. Vuosina 1966 ja 2001 hän jakoi pestin muutaman muun valmentajan kanssa ja vuosina 1971–1973 ja 1999–2000 hän toimi yksin päävalmentajana.Savezni kapiteni i selektorske komisije reprezentacije 1920–2008 Fudbalska reprezentacija Srbije. Viitattu 9.3.2008. Vuoden 2000 EM- kilpailuissa Boškovin valmentama Jugoslavia ylsi puolivälieriin. == Lähteet == * Vujadin Boškov Fudbalska reprezentacija Srbije. === Viitteet === == Aiheesta muualla == Luokka:Jugoslavialaiset jalkapalloilijat Luokka:Jugoslavialaiset jalkapallovalmentajat Luokka:Jugoslavialaiset olympiamitalistit Luokka:Vuonna 1931 syntyneet Luokka:Vuonna 2014 kuolleet
Oulun–Kemin 10 metrin väylä

Oulun–Kemin 10 metrin väylä on Oulun edustalta Kemiin johtava 10 metrin nimelliskulkusyvyyteen harattu vesiväylä Perämerellä. Se on saman suuntainen ulompana merellä kulkevan Raahen–Oulun–Kemin rannikkoväylän kanssa. Väylän pituus on noin 82,3 kilometriä, ja se on viitoitettu valo-ohjauslaittein. Väylä alkaa Oulun 10 metrin väylältä Hanhikarin ja Hietakarin saarten eteläpuolelta, (karttakuva pdf:n sivulla 2) ja jatkuu rannikkoa seuraillen kohti pohjoista. Pohjoisempana väylä johtaa halki Krunnien saariston, jonka pohjoispuolella se kääntyy ulommas merelle, yhtyen Ajoksen 10 metrin väylään Kemi II -majakan koillis- ja Lallin Möylyn matalan kaakkoispuolella. (karttakuva pdf:n sivulla 2) ==Lähteet== Luokka:Oulun liikenne Luokka:Kemin liikenne Luokka:Perämeri Luokka:Vesiväylät Luokka:Suomen vesiliikenne
Raahen–Oulun–Kemin rannikkoväylä

Raahen–Oulun–Kemin rannikkoväylä on Perämereltä Nahkiaisen majakalta Hailuodon länsipuolitse Kemiin johtava vesiväylä. Väylän nimelliskulkusyvyys on välillä Nahkiainen–Oulu 1 on kymmenen metriä, ja välillä Oulu 1–Kemi I kahdeksan metriä. Väylän pituus on noin 110 kilometriä. Väylä alkaa avomereltä Raahen edustalla sijaitsevan Nahkiaisen majakan luota, josta se johtaa Hailuodon länsipuolelta Oulu 1 -majakalle, jossa se risteää Oulun satamiin johtavan Oulun 10 metrin väylän kanssa. Oulu 1:n luota väylä jatkuu luoteeseen Kemi I -pohjamajakalle, jossa se liittyy Ajoksen 10 metrin väylään. ==Aiheesta muualla== * Merenkulkulaitos: Väyläkortit Luokka:Kemin liikenne Luokka:Oulun liikenne Luokka:Perämeri Luokka:Raahen liikenne Luokka:Vesiväylät Luokka:Suomen vesiliikenne
Rhiannon Leigh Wryn

Rhiannon Leigh Wryn (s. 4. tammikuuta 2000) on yhdysvaltalainen lapsinäyttelijä. Hän esitti yhtä päärooleista, Emma Wilderiä, vuoden 2007 tieteiselokuvassa Maaginen Mimzy. Wryn syntyi Los Angelesissa, Kaliforniassa. Myös hänen vanhemmat sisaruksensa Connor Dylan ja Hunter Ansley ovat näytelleet. Maagisen Mimzyn lisäksi Wryn on esiintynyt muun muassa Hulkissa (2003) ja Monster Muttissa (2011) sekä vieraillut Kellarin kunkku -televisiosarjassa vuonna 2005. == Aiheesta muualla == * Rhiannon Leigh Wrynin verkkosivut * Luokka:Yhdysvaltalaiset lapsinäyttelijät Luokka:Vuonna 2000 syntyneet Luokka:Elävät henkilöt
Kali Rodriguez

Kali Rodriguez (s. 27. heinäkuuta 2000) on yhdysvaltalainen näyttelijä. Hän syntyi Valenciassa Kaliforniassa. Rodriguez esitti Kristina Davisia televisiosarjassa General Hospital. Hän teki ensiesiintymisensä roolissa 15. marraskuuta 2005. Rodriguezilla on vanhempi sisar Amanda. == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Luokka:Vuonna 2000 syntyneet Luokka:Elävät henkilöt
Sarah Nanko

Sarah Nanko (s. 2. kesäkuuta 1997 Los Angeles, Kalifornia, Yhdysvallat) on yhdysvaltalainen lapsinäyttelijä, joka tunnetaan muun muassa elokuvasta Eye See Me (2007). Hän on myös esiintynyt televisiosarjan Mullan alla yhdessä jaksossa vuonna 2005. Vuonna 2008 hän esiintyi kahdessa elokuvassa. Ensimmäisen kerran hän esiintyi näyttämöllä vuonna 1999 ollessaan kaksivuotias, mutta aloitti aktiivisen näyttelemisen vuonna 2004. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1997 syntyneet Luokka:Elävät henkilöt
Connie Talbot

pienoiskuva|Talbot vuonna 2012. Connie Talbot (s. 20. marraskuuta 2000) on brittiläinen laulaja. Hän nousi maineeseen edettyään finaaliin vuoden 2007 Britain’s Got Talent -ohjelmassa. Hän oli tuolloin kuusivuotias. Talbot nousi listoille debyyttialbumillaan Over the Rainbow, joka julkaistiin 26. marraskuuta 2007. Hänen uransa lähti nousuun ensimmäisten haastattelujen jälkeen. Tällä hetkellä Connie on toiseksi nuorin artisti, joka on saanut yli miljoonan euron levytyssopimuksen. Tämä auttaa hänen perhettään, joka kärsi rahaongelmista ja saavutti tyttärensä kyvyillä taloudellisen riippumattomuuden. Hänen äitinsä on sanonut, että ilman tytärtään he olisivat olleet rahallisesti täysin pulassa. Kun mahdollisuus Talent-sarjaan aukesi, Connie oli itse sanonut: ”Äiti, minä haluan auttaa.” == Aiheesta muualla == * Connie Talbotin kotisivut Luokka:Brittiläiset laulajat Luokka:Vuonna 2000 syntyneet Luokka:Elävät henkilöt
St. Petersaari

St. Petersaari oli suomalainen folkrock-yhtye. Se toimi aktiivisesti vuosina 1978–1982. Yhtye aktivoitui 2000-luvulla uudelleen. Ensimmäisellä toimintakaudellaan yhtye saavutti huomiota muun muassa menestymällä rockin SM- kisoissa. St. Petersaari levytti vuosina 1980–1982 kaksi albumia ja kaksi singleä, jotka julkaisi Kompass Records. Yhtye kiersi näihin aikoihin ympäri Suomea ja esiintyi muun muassa Provinssirockissa kolmena kesänä. Jake Nyman totesi bändin ensilevystä Miehen tie, että ”Petersaari on akustisella pohjalla toimiva kokoonpano, jonka melodisesti usein hyvin kauniisiin sävellyksiin yhdistyvät erinomaiset tekstit” (Uusi Nainen 1980/5). Folk & Country –lehdessä (1980/1) todettiin, että ”on rohkaisevaa, että jotkut vielä uskaltavat esittää näin persoonallista ja popin valtavirtauksista poikkeavaa musiikkia”. Helsingin Sanomissa (8.3.1980) yhtyeen musiikki nimettiin pilke silmäkulmassa Tavastian keikan perusteella ”akustiseksi punkiksi”. Kalevassa (20.4.1982) kuvattiin yhtyeen toista LP:tä Tämänkin laulun jälkeen seuraavasti: ”Kappaleiden sovitukset ovat kautta linjan hallittuja ja tyylikkäitä, ja kukin kaveri hallitsee instrumenttinsa puhtaasti. (…) Kaiken kaikkiaan St. Petersaaren uusi levy on piristävää kuultavaa suomalaisessa popmusiikissa.” Radiossa miltei päivittäin soitettuja biisejä olivat mm. Miehen tie, Uus parempi todellisuus, Lähtös täältä, Yes-mies ja Mä pyydän sua. Yhtyeen tavaramerkki oli varsinkin huuliharpun ja mandoliinin teemallinen yhteissoundi. Yhtye esiintyi alkuperäisessä miehityksessään Pietarsaaressa Jaakon Päivillä 20.7.2007 – 25 vuoden talviunen jälkeen! Ulkoilmakonserttiin saapui noin tuhat nostalgianälkäistä ihmistä. Jaakon Päivien konsertin ensimmäisessä sessiossa soittivat Kari Ilmonen (kitara, huuliharppu ja laulu), Heimo Riihimäki (mandoliini, huilu ja laulu), Markus Fagerudd (koskettimet ja laulu), Hannu Pirttimaa (basso) ja Jan Stenhäll (rummut). Toisessa sessiossa soittivat edellisten lisäksi Timo Hautamäki (sähkökitara) ja Ari Lepistö (basso). Kaikki muusikot ovat kotoisin Pietarsaaresta. Rocket Records julkaisi St. Petersaaren varhaisen vinyylituotannon CD-formaatissa vuonna 2010. Hieman myöhemmin yhtye ryhtyi valmistelemaan uutta albumia Kello käy, jonka Rocket Records julkaisi keväällä 2013. Tämänkin jälkeen yhtye julkaisi tuotantoaan 2020-luvun alkuun asti. Viimeiset julkaisut olivat digisinglejä. St. Petersaaren koko musiikkituotanto löytyy Spotifystä ja YouTubesta. == Diskografia == === Studioalbumit === * * * * === Kokoelma-albumit === * === Kokoelmilla === * == Singlet == * ”Miehen tie” / ”Nuorisoseuran marssi” (1979, Kompass) * ”Näkemiin matkaaja” / ”Uusi alku” (1980, Kompass) * "Uhrin laulu" (2020, Rocket Records, digisingle) * "Merkillinen päivä" (2020, Rocket Records, digisingle) * "Sinistä suolaa" (2020, Rocket Records, digisingle) * "Hauras" (2021, Rocket Records, digisingle) * "Kalenterityttö" (2021, Rocket Records, digisingle) == Aiheesta muualla == * St. Petersaaren ensimmäisen vaiheen tarina * https://www.botniabeat.net/pietarsaari/st.petersaari.html * St. Petersaaren musiikkituotanto Luokka:Suomalaiset folk rock -yhtyeet
Carlisle Studer

Carlisle Diana Studer (s. 9. tammikuuta 1997 Texas, Yhdysvallat) on texasilainen lapsinäyttelijä. Hänet tunnetaan parhaiten elokuvista Miracle Dogs Too (2006) ja The Wild Stallion (2006). Hän näytteli myös vuonna 2008 elokuvassa Karma Police Madison Freemania. ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijät Luokka:Vuonna 1997 syntyneet Luokka:Elävät henkilöt
Action Replay

Action Replay on Datelin tuotemerkki laitteille, joita on pääasiassa käytetty videopelien toiminnan muuttamiseen. Laitteita on julkaistu aina 8-bittiseltä aikakaudelta nykypäivään saakka. Uusimpia alustoja ovat Wii, Nintendo DS ja Nintendo DSi. Laite on julkaistu nimellä GameShark Yhdysvalloissa. ==Kuudennen sukupolven versiot== ===PlayStation 2=== *Action Replay 2 (2000) *Action Replay 2 V2 (2001) *Action Replay MAX (2003) *Action Replay Max Evo (2004) ===Xbox=== *Action Replay (2002) *Action Replay MAX ===Nintendo GameCube=== *Action Replay **2002 **2006 (toimii Wiillä *Action Replay MAX ==Seitsemännen sukupolven versiot== ===Wii=== *Action Replay Powersaves codes ===Xbox 360=== *Action Replay MAX 360Powersaves ===PlayStation 3=== *Versiota PlayStation 3:lle ei ole vielä kehitetty. ==Käsikonsoliversiot== ===Sega Game Gear=== *Pro Action Replay ===Game Boy/Pocket/Color/Advance/AdvanceSP/Micro=== *Action Replay Professional *Action Replay Pro (1999) *Action Replay Online *Action Replay Xtreme *Action Replay GBX *Action Replay (2003) *Action Replay MAX *Action Replay MAX DUO ===Nintendo DS/Lite/i/DSiXL=== *Action Replay MAX DUO *Action Replay DS **NDS Trainer Kit (Trainer pakkaus, vain netistä) **Media Edition (2008) **EZ (2009) **DSi ===PlayStation Portable/Slim&Lite;/Go=== *Action Replay MAX (Powersaves) **Mukana 64 Megatavun Muistikortti *Action Replay PSP **Powersaves ***Mukana 64 Megatavun tai 1 Gigatavun muistikortti **Mukana 1 Gigatavun muistikortti **Online ==Katso myös== *Game Genie == Lähteet == ==Aiheesta muualla== * CodeJunkies.com – Viralliset kotisivut Luokka:Videopelien lisälaitteet
Kisber felver

Kisber felver on lämminverinen hevosrotu, joka on kotoisin Unkarista Kisberin siittolasta. Se on nykyään hyvin harvinainen. ==Ominaisuudet== Kisber felver muistuttaa yhä kantarotuaan täysiveristä, mutta on tätä suurempi ja raskaampi. Se on yleisvaikutelmaltaan kevyt ja elegantti. Säkäkorkeudeltaan rotu on 160-173 cm. Kisber felverin pää on jalomuotoinen, profiili yleensä suora. Korvat ovat pienet. Kaula on pitkä, suora tai kaareva ja hyvin asettunut. Lavat ovat loivat ja hyväasentoiset, runko syvä ja leveä. Säkä on keskikorkuinen ja pitkä. Selkä on usein notko ja melko pitkä, lautaset luisut. Jalat ovat kevyet, mutta lihaksikkaat ja kuivat, etusääri ja vuohinen ovat keskipituiset. Jaloissa on usein virheasentoja, varsinkin kintereet kääntyvät usein ulospäin. Väriltään rotu on yleensä rautias tai ruunikko, harvemmin kimo tai musta. Pohjois-Amerikassa hyväksytään myös voikko ja ruunivoikko. Täysiveriperimä näkyy myös kisber felverin luonteessa, se on temperamenttinen ja herkkä, eikä aina helppo käsitellä. ==Historia== Kisber felver on kehitetty entisessä Kisberin valtionsiittolassa, joka perustettiin vuonna 1853. Siittolassa kasvatettiin ensisijaisesti englannintäysiverisiä ja se tuottikin useita hyviä laukkahevosia. Tämän lisäksi kasvatettiin täysiveriristeytyksiä, tavoitteena luoda täysiveristä raskaampi ratsuhevonen, joka soveltuisi myös vaunujen eteen. Kisber felver syntyi kun paikalliseen kantaan risteytettiin useiden sukupolvien ajan täysiverisiä ja näin saadut hevoset risteytettiin sitten keskenään. Massan lisäämiseksi rotuun lisättiin lisäksi silloin tällöin furiosoa ja itäpreussilaisia oreja. Kisber-felver kärsi molemmista maailmansodista useiden muiden itäeurooppalaisten rotujen tavoin. 1945 yli puolet jalostushevosista luovutettiin sotakorvauksina, monet näistä päätyivät muiden rotujen jalostukseen. 150 kisber felveriä päätyi Yhdysvaltojen armeijan Remount Servicelle ja sen hajotessa 1947 ne huutokaupattiin eteenpäin. Yhdysvalloissa onkin yhä rodun yksilöitä. Toisen maailmansodan jälkeen kanta on ollut todella pieni, nykyisinkin näitä hevosia on vain muutama tuhat. Vuonna 1961 rodun jalostukseen käytetyt hevoset siirrettiin Dalmandiin, jossa niitä kasvetataan yhä. Pienen kannan vuoksi rotuun on sallittu risteyttää seuraavia rotuja: trakehner, englannintäysiverinen, arabianhevonen, angloarabi, shagya-arabi, ranskanpuoliverinen. Kaikkien jalostukseen käytettävien hevosten on läpäistävä niiden suorituskykyä mittaavat testit. ==Käyttö== Kisber felver jalostettiin alun perin ratsuksi ja vaunuhevoseksi ja sitä käytetään yhä molempiin tarkoituksiin. Se on oiva hyppääjä, kestävä ja liikkeiltään hyvä. Rotu on monipuolinen ja soveltuu useisiin ratsastuksen lajeihin. ==Lähteet== Luokka:Unkarilaiset hevosrodut Luokka:Lämminveriset
Laukaan vankila

thumb|Laukaan vankila Laukaan vankila oli 62-paikkainen avovankila, joka kuului Itä-Suomen aluevankilaan. Vankila sijaitsi Keski-Suomessa Laukaan kunnassa Vuonteen kylässä. Vankilassa työskenteli noin 29 henkilöä. Avovankilaan ovat olleet sijoitettuina mm. Matti Nykänen ja Jukka Lindholm. Alueella toimi aikaisemmin Pernasaaren koulukoti, jonka toiminta lakkasi vuonna 1994. Samana vuonna alueelle perustettiin vankila. Vankila muutti Jyväskylän Tourulaan valmistuneisiin tiloihin heinäkuussa 2020. Laukaan kunta käynnisti alueen asemakaavoituksen. Tarkoitus on kehittää entisen vankilan aluetta huomioiden alueen kulttuuriympäristö, rakennettu ympäristö sekä aluella vallitsevat luontoarvot. Alue on yksityisessä omistuksessa. Kaavassa alueelle kaavoitetaan yhdeksän uutta omakotitonttia, joista kuusi on omarantaisia. Iso osa alueen rakennuksista on suojeltuja. Tiloissa toimii suksia ja lumilautoja valmistava Puuppolan suksi eli Pusu. == Lähteet == Luokka:Laukaan rakennukset ja rakennelmat Luokka:Suomen vankilat
Freja Beha Erichsen

Freja Beha Erichsen (s. 18. lokakuuta 1987 Roskildessa Tanskassa) on tanskalainen malli. == Ura == Vuodesta 2005 Erichsen on esiintynyt kampanjoissa muotimerkeille kuten Balenciaga, Jil Sander, Gucci, Hugo Boss, H&M;, CK by Calvin Klein, Chanel ja Chloé. Erichsenia edustaa mallitoimisto IMG, joka on edustanut aikaisemmin muun muassa Tyra Banksia ja Heidi Klumia. == Ulkonäkö == Erichsenin mitat ovat 78-60-89, ja hän on 178 cm pitkä. Hänen kengänkokonsa on 39 ja vaatekokonsa 34/36. Hänellä on vaaleanruskeat hiukset sekä ruskeat silmät. == Aiheesta muualla == * Freja Behan oma sivu * SUPERMODELS.nl Freja Beha Erichsen homepage * Freja Beha Erichsen Photos on Style.com Luokka:Tanskalaiset mallit Luokka:Vuonna 1987 syntyneet Luokka:Elävät henkilöt
Lasten Eurovision laulukilpailu 2006

Lasten Eurovision laulukilpailu 2006 järjestettiin 2. joulukuuta 2006 Bukarestissa Romaniassa. Kilpailun juonsi Andreea Marin Bănică. Kilpailuun osallistui 15 maata sekä kolme uutta maata Portugali, Serbia ja Ukraina. Kilpailun voittivat Venäjän Marija ja Anastasija Tolmatšova kappaleellaan Vesenniy Jazz. Iso-Britannia, Latvia, Norja, Serbia ja Montenegro ja Tanska eivät osallistuneet tänä vuonna. == Osallistujamaat == 15 maata osallistui vuoden 2006 kilpailuun. Nro Maa Esiintyjä Kappale Sijoitus Pisteet 01 Pedro Madeira Deixa-me sentir 14 22 02 Luis Panagiotou & Christina Christofi Agoria koritsia 8 58 03 Kimberly Goed 12 44 04 New Star Music Povestea mea 6 80 05 Nazar Sljusartšuk Hloptšyk rok-n-rol 9 58 06 Dani Fernández Te doy mi voz 4 90 07 Neustrašivi učitelji stranih jezika Učimo strane jezike 5 81 08 Sophie Debattista Extra Cute 11 48 09 Zana Aliu Vljubena 15 14 10 Molly Sandén Det finaste någon kan få 3 116 11 Chloe Sofia Boleti Den peirazei 13 35 12 Andrei Kunets Novyi den 2 129 13 Thor! Een tocht door het donker 7 71 14 Mateo Đido Lea 10 50 15 Tolmatšovan sisarukset Vesenniy Jazz 1 154 ==Lähteet== == Aiheesta muualla == *Lasten Euroviisut Luokka:Lasten Eurovision laulukilpailu Luokka:Vuoden 2006 musiikki
Kemin Kiikkara

Kemin Kiikkara on Perämeren kansallispuistoon kuuluva metsäinen saari Perämerellä Kemin edustalla. Se sijaitsee Täikön saaren länsipuolella, noin viiden kilometrin päässä Ajoksen satamasta luoteeseen ja noin kuuden kilometrin päässä lounaaseen Kemin keskustasta. Saarella kasvaa pääasiassa pihlajalehtoja sekä rantavyöhykkeen pensaikkoa. Muista alueen saarista poiketen katajaa ei kasva saarella juuri lainkaan. Rantoja ympäröivät kapeat rantaniityt. ==Lähteet== Luokka:Kemin saaret
Birgitta Kantola

Katarina Birgitta Kantola (o.s. Häggblom; s. 27. helmikuuta 1948 Vaasa) on suomalainen varatuomari ja hallitusammattilainen. Hän on työskennellyt Kansallis-Osake-Pankissa, IMF:ssä, Pohjoismaiden investointipankissa, Maailmanpankin kansainvälisen rahoitusyhtiön IFC:n rahoitusasioiden johtajana, Ålandsbankenissa puoli vuotta 2001 ja sen jälkeen omassa konsulttiyrityksessä Birka Consulting. Birgitta Kantola oli seuraavien hallitusten jäsen helmikuussa 2008: Stora Enso, Varma, OMX, Nordea ja Fortumin hallituksen varapuheenjohtaja.Hallitusammattilainen testataan huonoina aikoina. Helsingin Sanomat 26.2.2008, s. C 7. ==Lähteet== Luokka:Suomalaiset elinkeinoelämän vaikuttajat Luokka:Suomalaiset juristit Luokka:Vuonna 1948 syntyneet Luokka:Elävät henkilöt
Venäjä lasten Eurovision laulukilpailussa

Venäjä on osallistunut lasten euroviisuihin vuodesta 2005 lähtien. Se on menestynyt hyvin kilpailuissa, ja on ollut melkein jokaisella osallistumisellaan kymmenen parhaan joukossa. Venäjä on voittanut kilpailun kahdesti: vuonna 2005 The Tolmachevy Twins kappaleella Vesenniy Jazz ja vuonna 2017 Polina Bogusevich kappaleella "Wings". ==Osallistujat== Vuosi Esittäjä Kappale Sijoitus Pisteet 2005 Vladislav Krutskikh "Doroga K Solntsu" 9 66 2006 The Tolmachevy Twins "Vesenniy Jazz" 1 154 2007 Alexandra Golovchenko "Otlichnitsa" 6 105 2008 Mihail Puntov "Spit Angel" 7 73 2009 Ekaterina Ryabova "Malenky Prints" 2 116 2010 Liza Drozd & Sasha Lazin "Boy And Girl" 2 119 2011 Katya Ryabova "Romeo And Juliet" 4 99 2012 Lerika "Sensation" 4 88 2013 Dayana Kirillova "Dream on" 4 106 2014 Alisa Kozhikina "Dreamer" 5 96 2015 Mikhail Smirnov "Mechta (Dream)" 6 80 2016 The Water of Life Project "Water of Life" 4 202 2017 Polina Bogusevich "Wings" 1 188 2018 Anna Filiptšuk "Unbreakable" 10 122 2019 Tatjana Mežentseva & Denberel Ooržak "A Time for Us" 13 72 2020 Sofija Feskova "My New Day" 10 88 2021 Tanja Mežentseva "Mon ami" 7 124 ==Lähteet== Luokka:Lasten Eurovision laulukilpailut maittain Luokka:Venäjän musiikki
Espanja lasten Eurovision laulukilpailussa

Espanja on osallistunut lasten euroviisuihin vuodesta 2003 lähtien kymmenen kertaa. Se on yksi lasten euroviisujen menestyneimmistä maista, sillä maa on ollut lähes jokaisella osallistumisellaan kymmenen parhaan joukossa. Espanjan edustaja María Isabel toi Espanjalle ensimmäisen voiton vuonna 2004. Espanja on sijoittunut myös kolme kertaa toiseksi ja kaksi kertaa kolmanneksi. Espanja isännöi vuoden 2024 kilpailun. ==Osallistujat== Vuosi Esittäjä Kappale Sijoitus Pisteet 2003 Sergio "Desde El Cielo" 2. 125 2004 María Isabel "Antes Muerta Que Sencilla" 1. 171 2005 Antonio José "Te Traigo Flores" 2. 146 2006 Dani "Te Doy Mi Voz" 4. 90 2019 Melani García "Marte" 3. 212 2020 Soleá "Palante" 3. 133 2021 Levi Díaz "Reír" 15. 77 2022 Carlos Higes "Señorita" 6. 137 2023 Sandra Valero "Loviu" 2. 201 2024 Chloe DelaRosa "Como la Lola" 6. 144 ==Lähteet== Luokka:Lasten Eurovision laulukilpailut maittain Luokka:Espanjan musiikki
Tarjooma

Tarjooma tai tarjoama eli valikoima on liiketoimintaan liittyvä käsite, joka tarkoittaa asiakkaille tarjottuja tuotteita ja palveluja sekä niihin liittyviä brändimielikuvia. Tarjooma on kehitettävissä. Se osoittaa yrityksen kyvyn tuottaa arvoa asiakkailleen ja ottaa siitä sopiva taloudellinen korvaus. Termiä ovat alkaneet käyttää muun muassa ohjelmistoliiketoimintaa harjoittavat yritykset, jotka myyvät sekä palveluja että tuotteita. Tietotekniset tuotteet voidaan lisäksi tuottaa asiakkaan tarpeiden mukaisena palveluna ja tekniikan uudistuessa tuotteita jatkokehitetään ja ylläpidetään palveluna. ==Lähteet== * Kotimaisten kielten tutkimuskeskus (Viitattu 18.1.2009) *Tikkanen Henrikki: Markkinoinnin johtamisen perusteet. Helsinki, 2006. Luokka:Liiketalous
Georgia lasten Eurovision laulukilpailussa

Georgia osallistui lasten euroviisuihin ensimmäisen kerran, vuonna 2007. Se korvasi Bosnia ja Hertsegovinan, jonka oli alun perin tarkoitus osallistua kilpailuun, mutta taloudellisista syistä johtuen se vetäytyi kisasta pois. Tuolloin Mariam Romelashvili esitti kappaleen Odelia Ranuni ja sijoittui neljänneksi. Hän sai kilpailussa 116 pistettä. Georgia voitti ensimmäisen kerran vuoden 2008 Lasten euroviisut kappaleella Bzz... jonka esitti Bzikebi. Toinen voitto tuli vuonna 2011, kolmas vuonna 2016 ja neljäs 2024. ==Osallistujat== Vuosi Esittäjä Kappale Sijoitus Pisteet 2007 Mariam Romelashvili "Odelia Ranuni" 4 116 2008 Bzikebi "Bzz..." 1 154 2009 Group Princesses "Blue Bird" 6 68 2010 Mariam Kakhelishvili "Mari Dari" 4 109 2011 CANDY "Candy Music" 1 108 2012 The Funkids "Funky Lemonade" 2 103 2013 Smile Shop "Give your smile" 5 91 2014 Lizi Pop "Happy Day" 11 54 2015 The Virus "Gabede" 10 51 2016 Mariam Mamadashvili "Mzeo" 1 239 2017 Grigol Kipshidze "Voice Of The Heart" 2 185 2018 Tamar Edilashvili "Your Voice" 8 144 2019 Giorgi Rostiashvili "We Need Love" 14 69 2020 Sandra Gadelia "You Are Not Alone" 6 111 2021 Nikoloz Kajaia "Let's Count The Smiles" 4 163 2022 Mariam Bigvava "I Believe" 3 161 2023 Anastasia & Ranina "Over The Sky" 14 74 2024 Andria Putkaradze "To My Mom" 1 239 ==Lähteet== Georgia lasten Eurovision laulukilpailuissa
Download Festival

230px|thumb|Downloadin päälava vuonna 2005. Download Festival on vuodesta 2003 alkaen järjestetty musiikkifestivaali, joka pidetään vuosittain Donington Parkissa Englannin Leicestershiressa. Kolmipäiväinen festivaali ajoittuu yleensä loppukevääseen tai alkukesään. == Ensimmäinen Download vuonna 2003 == Ensimmäinen Download-festivaali järjestettiin vuonna 2003, jolloin se oli vielä kaksipäiväinen. Pääesiintyjät olivat alun perin Iron Maiden ja Limp Bizkit, mutta jälkimmäisen peruttua tilalle hankittiin Audioslave. Myös Metallicaa yritettiin saada yhdeksi festivaalin pääesiintyjistä, mutta yhtye oli jo lupautunut pääesiintyjäksi Reading- ja Leeds-festivaaleille. Pääkonsertin sijaan Metallica soitti Downloadissa etukäteen julkistamattoman ”salakonsertin” sunnuntai-iltapäivällä festivaalin kakkoslavalla. == Aiheesta muualla == * Download Festivalin sivusto * Luokka:Rockfestivaalit Luokka:Musiikkitapahtumat Yhdistyneessä kuningaskunnassa Luokka:Leicestershire
Ruotsi lasten Eurovision laulukilpailussa

Ruotsi on osallistunut lasten Eurovision laulukilpailuun vuodesta 2003 lähtien. Vuonna 2008 Ruotsi jätti kilpailut väliin. Ruotsin edustajaksi lasten Eurovision laulukilpailuun on valittu eri vuosina muun muassa SVT:n järjestämän Lilla Melodifestivalenin tai Stage Junior -kilpailun voittaja. Lilla Melodifestivalenia ei ole järjestetty vuoden 2014 jälkeen, eikä Ruotsi ole palannut Lasten Euroviisuihin sen jälkeen. Vuosi Esittäjä Kappale Suomennos Sijoitus Pisteet 2003 The Honeypies Stoppa mig Pysäytä minut 15. 12 2004 Limelights Varför jag Miksi minä 15. 8 2005 M+ Gränslös kärlek Rajaton rakkaus 15. 22 2006 Molly Sandén Det finaste någon kan få Kaunein asia että kuka tahansa voi saada 3. 116 2007 Frida Sandén Nu eller aldrig Nyt tai ei koskaan 8. 83 2009 Mimmi Sandén Du Sinä 6. 68 2010 Josefine Ridell Allt Jag Vill Ha Kaikki mitä haluan 11. 48 2011 Erik Rapp Faller Putoan 9. 57 2012 Lova Sönnerbo Mitt Mod Rohkeukseni 6. 70 2013 Eliias Det är dit vi ska Sinne olemme menossa 9. 46 2014 Julia Kedhammar Du är inte ensam Et ole yksin 13. 28 ==Lähteet== ==Aiheesta muualla== *Ruotsi lasten Eurovision laulukilpailun sivustolla Luokka:Lasten Eurovision laulukilpailut maittain Luokka:Ruotsi Eurovision laulukilpailussa
Pohjois-Kraaseli

Pohjois-Kraaseli on Perämeren kansallispuistoon kuuluva asumaton luoto Kemin edustalla Perämerellä. Se sijaitsee ulkomerellä noin kolme kilometriä etelään Ison-Huiturin saaresta ja noin 11 kilometriä länteen Ajoksen satamasta. Saaren eteläpuolitse johtaa laivaväylä Tornioon, ja saarella on laivaväylän linjataulu. Saarella on ollut aiemmin kalastustoimintaa sekä kalastustukikohta. Rakennukset ovat jo hävinneet, mutta niiden jäänteet ovat yhä nähtävillä maastossa. Pohjois-Kraaseli muodostuu kahdesta laajemmasta alueesta, joita yhdistää kapea kannas. Kannaksen pohjoispuolella sijaitsee kapea lahti, joka lähes katkaisee saaren kahteen osaan. Pääosin saari on kivikkoinen kuten rantaniitytkin, ainoastaan korkeimmilla kohdilla kasvaa pensaikkoa. Vuosittain saarella pesii 5–15 eri lintulajia, kaikkiaan pesiviä lajeja on tavattu 27. Yleisimmät pesivät lajit ovat olleet lapintiira, västäräkki sekä karikukko. Pesimätiheys on ollut laajimmillaan 2 600 paria neliökilometrillä. ==Lähteet== Luokka:Kemin saaret
De-Loused in the Comatorium

De-Loused in the Comatorium on yhdysvaltalaisen progressiivisen rockyhtyeen The Mars Voltan vuonna 2003 julkaistu debyyttialbumi. Levy on konseptialbumi, joka perustuu yhtyeen laulajan Cedric Bixler-Zavalan ja ääniteknikko Jeremy Wardin kirjoittamaan novelliin, jonka kuvitteellinen päähenkilö nimeltään Cerpin Taxt vaipuu viikon verran kestävään koomaan saatuaan yliannostuksen morfiinia. Albumin kansitaiteen on suunnitellut Storm Thorgerson. ==Kappaleet== ==Kokoonpano== === Yhtye === * Cedric Bixler-Zavala - laulu * Omar Rodriguez-Lopez - kitara, bassokitara (kappaleessa "Ambuletz") * Jon Theodore - rummut * Isaiah "Ikey" Owens - kosketinsoittimet * Flea - bassokitara (paitsi kappaleilla "Televators" ja "Ambuletz") * Jeremy Ward – efektit, äänimanipulointi === Vierailevat muusikot === * Lenny Castro - lyömäsoittimet * John Frusciante - kitara, syntetisaattori (kappaleessa "Cicatriz ESP") * Justin Meldal-Johnsen - basso (kappaleessa "Televators") == Arvostelut == * Imperiumi: `9,5 / 10`Mars Volta, The - De-Loused In The Comatorium Viitattu 15.12.2022. * Soundi: The Mars Volta: De-Loused In The Comatorium Viitattu 15.12.2022. ==Lähteet== Luokka:The Mars Voltan albumit Luokka:Vuoden 2003 esikoisalbumit Luokka:Rick Rubinin tuottamat albumit
Luettelo ydinvoimaloista

Tämä on maittainen luettelo ydinvoimaloista. Luettelo on epätäydellinen. == Etelä-Afrikka == * Koebergin ydinvoimalaitos, Kapkaupunki == Etelä-Korea == * Hanbitin ydinvoimalaitos, Etelä-Jeolla * Hanulin ydinvoimalaitos, Uljin * Korin ydinvoimalaitos, Busan ja Ulsan * Wolsongin ydinvoimalaitos, Gyeongju == Irak == * Osirak, Bagdad == Japani == * Fukushima I -ydinvoimalaitos, Ōkuma * Fukushima II -ydinvoimalaitos, Naraha ja Tomioka * Genkain ydinvoimalaitos, Genkai * Hamaokan ydinvoimalaitos, Omaezaki * Higashidōrin ydinvoimalaitos, Higashidōri * Ikatan ydinvoimalaitos, Ikata * Kashiwazakin–Kariwan ydinvoimalaitos, Niigata * Mihaman ydinvoimalaitos, Mihama * Ōin ydinvoimalaitos, Ōi * Onagawan ydinvoimalaitos, Onagawa * Sendain ydinvoimalaitos, Satsumasendai * Shikan ydinvoimalaitos, Shika (Ishikawa) * Shimanen ydinvoimalaitos, Matsue * Takahaman ydinvoimalaitos, Takahama * Tōkain ydinvoimalaitos, Tōkai (Ibaraki) * Tomarin ydinvoimalaitos, Tomari * Tsurugan ydinvoimalaitos, Tsuruga == Liettua == * Ignalinan ydinvoimala, Visaginas == Pohjois-Korea == * Yongbyonin ydintutkimuslaitos, Pohjois- Pyeongan == Ruotsi == * Barsebäckin ydinvoimala, Barsebäck * Ringhalsin ydinvoimala, Varberg * Oskarshamnin ydinvoimala, Oskarshamn *Forsmarkin ydinvoimala, Östhammar == Suomi == * Loviisan ydinvoimalaitos, Loviisa * Olkiluodon ydinvoimalaitos, Eurajoki == Ukraina == * Tšernobylin ydinvoimalaitos, Prypjat * Zaporižžjan ydinvoimala, Enerhodar == Venäjä == Venäjän ydinenergiatuotannosta vastaa Rosenergoatom, jolla on kymmenen ydinvoimalaa, joissa on yhteensä 31 reaktoria. Määrää on tarkoitus nostaa 59:ään vuoteen 2030 mennessä. * Balakovon ydinvoimalaitos (Saratovin alue) * Belojarskin ydinvoimalaitos * Bilibinon ydinvoimalaitos (Tšukotka) * Kuolan ydinvoimala (Poljarnyje Zori, Murmanskin alue) * Leningradin ydinvoimalaitos (Sosnovyi Bor, Leningradin alue) * Kalininin ydinvoimalaitos (Udomlja, Tverin alue) * Kurskin ydinvoimala (Kurtšatov, Kurskin alue) * Novovoronežin ydinvoimala (Voronežin alue) * Smolenskin ydinvoima (Desnogorsk,Smolenskin alue) * Rostovin ydinvoimala (Volgodonsk, Rostovin alue) == Yhdysvallat == * Three Mile Island, Harrisburg, Pennsylvania *
Sikkola

thumb|right|300px|Eräs Sikkolan rantasaunoista, joka näyttää kieltään joen valjastajille. Toinen taulu on Jarkko Peltosen klovni. thumb|right|250px|Ounasjoski helmikuun 2007 alkupäivien hämärän laskeutuessa Sikkolaan Sikkola on osa Kittilässä sijaitsevaa Könkään kylää, ja se on Tepastoon johtavan tien varressa, Ounasjoen rannassa noin 16 kilometriä Leviltä ja Sirkan kylästä. Sikkola sijaitsee kuitenkin varsinaisesti Sikkolantien varressa.Suomen kartasto. ==Lähteet== Luokka:Kittilän kylät
Philip Sheridan

Philip Henry Sheridan (6. maaliskuuta 1831 – 5. elokuuta 1888) oli Yhdysvaltain armeijan kenraali. Hän taisteli menestyksekkäästi Yhdysvaltain sisällissodassa unionin puolella. Hän toimi vuosina 1884–1888 armeijan ylipäällikkönä. Sheridan oli erinomainen ratsuväkikomentaja ja taktikkoKeegan & Wheatcroft. ==Elämäkerta== Sheridan oli sisällissodan syttyessä vielä nuori upseeri eikä ollut ehtinyt ylentyä. Toukokuussa 1862 hänet nimitettiin ratsuväkirykmentin komentajaksi. Sheridan oli taitava komentaja ja yleni nopeasti. Hän komensi divisioonaa Perryvillen ja Stones Riverin taisteluissa. Chattanoogan sotaretkellä hänen divisioonansa lähes vangitsi kenraali Braxton Braggin esikuntineen, jonka ansiosta kenraaliluutnantti Ulysses S. Grant siirsi Sheridanin läntiseltä sotanäyttämöltä itäiselle johtamaan Potomacin armeijan ratsuväkiarmeijakuntaa. Toukokuussa 1864 Sheridanin armeijakunta kohtasi J. E. B. Stuartin Yellow Tavernin taistelussa. Myöhemmin samana vuonna Sheridan voitti konfederaation joukot Shenandoahin laakson sotaretkellä, ja lähes tuhosi Jubal Earlyn armeijan. Sheridan voitti 1. huhtikuuta 1865 George Pickettin Five Forksin taistelussa ja viikkoa myöhemmin hän esti Robert E. Leetä vetäytymästä Appomattoxista. Lee antautui ja sisällissota käytännössä päättyi. Sheridan toimi vuosina 1884–1888 armeijan ylipäällikkönä. Sheridan taisteli myöhemmin intiaanisodissa, ja jotkut historioitsijat syyttävät häntä rasismista ja joukkomurhista. Sekä sotilaana että yksityishenkilönä hän osallistui Yellowstonen kansallispuiston suunnitteluun ja suojeluun. Hän kuoli kesähuvilallaan Nonquittissa Massachusettsissa elokuussa 1888. Iskulausetta ”ainoa hyvä intiaani on kuollut intiaani” on populaarihistoriassa väitetty Sheridanin lausumaksi. Sheridan itse kiisti sanoneensa niin. ==Lähteet== * ===Viitteet=== == Aiheesta muualla == Luokka:Yhdysvaltalaiset kenraalit Luokka:Sotarikoksista syytetyt Luokka:Vuonna 1831 syntyneet Luokka:Vuonna 1888 kuolleet
Kaaliyökkönen

Kaaliyökkönen eli kaalitarhayökkönen (Mamestra brassicae) on Suomessa kohtalaisen harvinainen Hadeninae-alaheimon yökkönen. Kaaliyökkösen naaras on kooltaan 38-45 mm ja koiras 35-43 mm. Etelämpänä Euroopassa se kykenee säännöllisesti talvehtimaan kotelona kasvimaiden läheisyydessä ja aiheuttaa toisinaan tuhoja viljelyksille. Sen kohteeksi joutuvia lajeja ovat useimmat ristikukkaiskasvit. Lentoaika kesäkuun alusta syyskuun loppuun. ==Lähteet== == Aiheesta muualla == * Laji.fi: Kaalitarhayökkönen (Mamestra brassicae) * Ötökkätieto: Kaalitarhayökkönen (Mamestra brassicae) * Perhoset: Kaaliyökkönen (Mamestra brassicae) * Centre for Agriculture and Biosciences International (CABI): Mamestra brassicae (cabbage moth) * Pherobase: Semiochemicals of Mamestra brassicae, the Cabbage moth Luokka:Tarhayökköset
Winfield Scott Hancock

Winfield Scott Hancock (14. helmikuuta 1824 – 9. helmikuuta 1886) oli Yhdysvaltain armeijan ammattisotilas ja demokraattien presidenttiehdokas 1880. Hän oli syntynyt Montgomery Squaressa Pennsylvaniassa. Hän palveli armeijassa neljä vuosikymmentä, mukaan lukien Meksikon-Yhdysvaltain sodassa ja kenraalina Yhdysvaltain sisällissodassa. Hänen armeijakollegansa tunsivat hänet lempinimellä "Hancock the Superb". Hän sai mainetta johtaessaan unionin joukkoja henkilökohtaisesti Gettysburgin taistelussa 1.-3. heinäkuuta 1863. Sodan jälkeen hän osallistui etelän jälleenrakentamiseen ja armeijan toimintaan läntisellä rajaseudulla. Sisällissodan jälkeen Hancockin menestys sotilaana ja hänen omistautumisensa konservatiivisille perustuslaillisille periaatteille tekivät hänelle mahdollisuuden nousta presidenttikilpaan. Suuren suosion johdosta demokraatit nimittivät hänet ehdokkaakseen 1880, mutta hän hävisi niukasti James Garfieldille. Hän kuoli 1886 Governors Islandilla diabeteksen jälkiseuraamuksiin. Hänet on haudattu Montgomeryn hautausmaahan Norristowniin Pennsylvaniaan. Luokka:Yhdysvaltalaiset kenraalit Luokka:Vuonna 1824 syntyneet Luokka:Vuonna 1886 kuolleet
Epeios

Epeios (, ) oli kreikkalaisessa mytologiassa kahden mieshahmon nimi: == Epeios, Panopeuksen poika == Epeios oli Troijan sodassa kreikkalaisten puolella taistellut sotilas ja Panopeuksen poika. Patrokloksen muistokisoissa hän osallistui nyrkkeilykisaan Euryalosta vastaan ja voitti ottelun.Apollodoros, Bibliotheke ('Kirjasto') Epitomi.4.7 (engl. käännös)Homeros, Ilias 23.664– (engl. käännös) Myöhemmin Akhilleuksen muistokisoissa hän otteli tasapeliin Akamasta, Theseuksen poikaa, vastaan. Epeios tunnetaan kuitenkin erityisesti Troijan puuhevosen rakentajana.Apollodoros, Bibliotheke ('Kirjasto') Epitomi.5.14 (engl. käännös) Tässä häntä auttoi Odysseus, joka oli saanut unessa kehotuksen Pallas Athenelta tehdä niin. Hevosen salaluukun mekanismi oli niin erikoinen, että ainoastaan Epeios osasi sen avata.Quintus Smyrnaeus, Troijan tuho xii. (engl. käännös)Tryfiodoros, Troijan valloitus (engl. käännös) Epeioksen on kerrottu myös olleen itse hevosen sisässä, kun se vietiin sisään Troijaan.Vergilius, Aeneis ii.250–267 (engl. käännös) Paluumatkalla sodasta hän päättyi Italiaan, ja versiosta riippuen perusti joko MetapontioninJunianus Justinus, Historiarum Philippicarum t. Pompeii Trogi Libri XLIV in Epitomin Redacti xx.2 (engl. käännös) tai PisanServius, Ad. Aen. x.179 (lat. käännös) kaupungin. Argoksen temppelissä oli kaksi vanhaa Epeioksen tekemiksi uskottuja puista veistosta, jotka esittivät Afroditeä ja Hermestä.Pausanias, Periegesis tes Hellados ('Kreikan kuvaus') 2.19.6 (engl. käännös) == Epeios, Eliin kuningas == Epeios oli Eliin kuningas Endymionin poika. Hänen isänsä kutsui hänet ja hänen kaksi veljeään, Aitoloksen ja Paionin, juoksukilpailuun määrätäkseen seuraajansa tuloksen perusteella. Epeios voitti kilpailun ja seurasi isäänsä Eliin hallitsijana.Pausanias, Periegesis tes Hellados ('Kreikan kuvaus') 5.1.4 (engl. käännös) == Lähteet == == Aiheesta muualla == Luokka:Eliin kuninkaat Luokka:Kreikkalaisen mytologian hahmot
Micah Jenkins

Micah Jenkins (1. joulukuuta 1835 – 6. toukokuuta 1864), oli etelävaltioiden kenraali Yhdysvaltain sisällissodassa. Hän kaatui Wildernessin taistelussa. Jenkins syntyi Edisto Islandissa Etelä-Carolinassa. Hän valmistui ensimmäisenä luokastaan Etelä-Carolinan sotilasakatemiasta 1854. Hän värväytyi sisällissodan alettua Etelä-Carolinan rykmenttiin ja tuli heidän everstikseen. Hän taisteli David R. Jonesin alaisena ensimmäisessä Bull Runin taistelussa ja ansaitsi kunniaa itselleen Seven Pinesin taistelussa Virginian niemimaalla käydyissä taisteluissa 1862. Häntä pidettiin yhtenä sodan "poika"kenraaleista kun hänet ylennettiin prikaatinkenraaliksi 22. heinäkuuta 1862 26-vuoden ikäisenä. Hän haavoittui myöhemmin toisessa Bull Runin taistelussa 1862. Wildernessin taistelussa Jenkins oli ratsastamassa kenraaliluutnantti James Longstreetin kanssa, kun molempiin osui omien joukkojen tulta 6. toukokuuta 1864. Jenkins kuoli päähaavaan muutamia tunteja myöhemmin. Hänet on haudattu Magnolian hautausmaahan Charlestoniin Etelä-Carolinaan. Luokka:Yhdysvaltojen sisällissodan etelävaltioiden kenraalit Luokka:Vuonna 1835 syntyneet Luokka:Vuonna 1864 kuolleet
Krumme Lanke

Krumme Lanke on järvi Lounais-Berliinissä, entisen Länsi-Berliinin alueella. Krumme Lanken vieressä sijaitsee Krumme Lanken metroasema. Luokka:Berliinin järvet Luokka:Elben vesistö
Krumme Lanken metroasema

Krumme Lanken metroasema on Berliinin metron linjan U3 pääteasema. Aseman vieressä sijaitsee Krumme Lanken järvi. Luokka:Berliinin metroasemat
Petri Sulonen

Petri Sulonen (20. kesäkuuta 1963 Pori – 22. toukokuuta 2024 Pori) oli suomalainen jalkapalloilija. Pelipaikaltaan hän oli keskuspuolustaja. Sulonen edusti urallaan Porin Pallo-Tovereita, Turun Palloseuraa ja FC Jazzia. Hän pelasi myös 10 A-maaottelua. == Elämä ja ura == Sulonen aloitti uransa Porin Pallo-Tovereissa, josta hän siirtyi Turun Palloseuraan kaudeksi 1987 ja pelasikin Turussa 13 kauden ajan. Kaudeksi 2000 Sulonen siirtyi takaisin Poriin ja Jazzin riveihin, minkä jälkeen hän päätti uransa. Pitkällä urallaan Sulonen ei päässyt kertaakaan juhlimaan pääsarjamestaruutta. Hänen parhaat saavutuksensa ovat yksi hopea (1989) ja kaksi pronssia (1987 ja 1996), kaksi Suomen Cupin voittoa sekä valinta vuoden liigapelaajaksi 1994. Sulonen on myös valittu Veikkausliigan legendaksi. Sulosella dignosoitiin vuonna 2018 ALS eli amyotrofinen lateraaliskleroosi, lihashermoja rappeuttava, parantumaton motoneuronisairaus. Hän menehtyi lopulta tautiin toukokuussa 2024. == Perhe == Petri Sulosen 15 minuuttia vanhempi kaksoisveli Pasi Sulonen pelasi pääsarjatasolla 226 ottelua 1985–1997. Heidän serkkunsa on jalkapalloilija Seppo Sulonen. ==Saavutukset== *Vuoden liigapelaaja 1994 *SM-hopea 1989 *SM- pronssi 1987, 1996 *Suomen Cup 1991, 1994 ==Lähteet== * Veikkausliigan Hall Of Fame * Veikkausliigan ensimmäiset Legendat julkistettu * Legenda muistelee: Petri Sulonen – TPS:n puolustuksen tukipylväs === Viitteet === Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Veikkausliigan legendat Luokka:Vuonna 1963 syntyneet Luokka:Vuonna 2024 kuolleet
Jubal Early

Jubal Anderson Early (3. marraskuuta 1816 – 2. maaliskuuta 1894) oli lakimies ja etelävaltioiden kenraali Yhdysvaltain sisällissodassa. 1911 Encyclopædia Britannica/Early, Jubal Anderson. Wikisource. Viitattu 23.7.2017. Early syntyi Franklinin piirikunnassa Virginiassa, ja valmistui Yhdysvaltain sotilasakatemiasta 1837. Hän taisteli seminoleintiaaneja vastaan Floridassa 2. luutnanttina USA:n 3. tykistörykmentissä, kunnes erosi armeijasta ensimmäisen kerran 1838. Hän työskenteli lakimiehenä 1840-luvulla syyttäjänä sekä Franklinin että Floydin alueilla Virginiassa. Hänet tunnettiin jutustaan Mississippissä, missä hän voitti liittovaltion pätevimmät lakimiehet. Earlyn lakimiesuran keskeytti Meksikon-Yhdysvaltain sota 1846–1848. Hän oli tuolloin lähettiläänä Virginiassa. Early vastusti kiivaasti Virginian eroamista unionista, mutta otti kuitenkin Virginian miliisin prikaatikenraalin tehtävät. Hänet lähetettiin Lynchburgiin Virginiaan kouluttamaan etelävaltioiden rykmenttejä. Hän kokosikin niitä kolme ja sai komentoonsa 24. virginialaisen jalkaväen. Early ylennettiin prikaatikenraaliksi ensimmäisen Bull Runin taistelun jälkeen. Hän otti osaa Seven Daysin, Fredericsburgin, toisen Bull Runin, Antietamin, Chancellorsvillen, Gettysburgin ja lukuisiin Shenandoahin laakson taisteluihin. Gettysburgin-kampanjan aikana hän valtasi Yorkin Pennsylvaniassa, suurimman Pohjoisvaltioiden kaupungin, joka joutui konfederaation käsiin. Hän haavoittui Williamsburgin taistelussa vuonna 1862.Civil War General of the Day . Larry Tag. Viitattu 23.7.2017. Sodan jälkeen hän ratsasti Teksasiin, ja pakeni Meksikoon vuonna 1865. Sieltä Early purjehti Kuubaan ja Kanadaan ja kirjoitti Torontossa muistelmansa, jotka julkaistiin 1867. Seuraavana vuonna hän palasi Virginiaan. Presidentti Andrew Jackson armahti hänet vuonna 1869. Early kuoli 77-vuotiaana kaaduttuaan portaissa ja on haudattu Lynchburgiin Virginiaan Spring Hillin hautausmaalle. ==Lähteet== == Aiheesta muualla == Luokka:Yhdysvaltojen sisällissodan etelävaltioiden kenraalit Luokka:Vuonna 1816 syntyneet Luokka:Vuonna 1894 kuolleet
Hetki lyö

Hetki lyö voi tarkoittaa seuraavia teoksia: * ”Hetki lyö”, Kirkan laulama kappale vuodelta 1967 * Hetki lyö: 1967–1997, Kirkan albumi vuodelta 1997 * Hetki lyö, vuonna 1995 ilmestynyt Aku Ankan taskukirja * Hetki lyö, vuonna 2008 ilmestynyt Aku Ankan taskukirja * Hetki lyö, Kim Ki-dukin ohjaama elokuva vuodelta 2006 * Hetki lyö, J-P Valkeapään ohjaama elokuva vuodelta 2022 * Hetki lyö, musikaali * Kirka – Hetki lyö, Petri Lahden kirjoittama kirja
Vivian Wu

Vivian Wu (oik. Wu Jun Mei, s. 5. helmikuuta 1966 Shanghai, Kiina) on kiinalainen näyttelijä, joka on ollut aktiivisena vuodesta 1980. Hänet tunnetaan muun muassa April Dunbarin roolista rikossarjasta Murhasta tuli totta, jossa hän näytteli vuosina 1993–1996. Vivian Wu on myös näytellyt elokuvassa Kiinamies. ==Aiheesta muualla== * Luokka:Kiinalaiset näyttelijät Luokka:Vuonna 1966 syntyneet Luokka:Elävät henkilöt
Tina Nordström

Maria Kristina "Tina" Nordström Holmqvist (s. 6. elokuuta 1973 Välluv, Skåne, Ruotsi) on ruotsalainen tv-kokki. Hän aloitti uransa New Scandinavian Cooking -televisio-ohjelman toisella kaudella. Hän juontaa omaa ruoka-aiheista Tinan keittiössä (Mat med Tina) -ohjelmaansa, jota esitettiin Suomessa Yle Fem -kanavalla. Nordström on kirjoittanut myös ruokakirjoja. Hakutulokset: Kirjoja kirjailijalta Tina Nordström Ad Libris Ruokaohjelmalla oli ruotsissa yli miljoona katsojaa, ja kirjoja on myyty yli miljoonan euron arvosta. Maaliskuussa 2008 hän voitti Ruotsin Let's Dance (suomalainen versio formaatista on Tanssii tähtien kanssa) -televisiotanssikilpailun. Nordström on kahden lapsen äiti. Hän meni lastensa isän kanssa naimisiin vuonna 2011. == Lähteet == == Aiheesta muualla == * Finalen i Lets dance 2008: Tina Nordström och Tobias Karlsson TV4. Luokka:Ruotsalaiset kokit Luokka:Ruotsalaiset juontajat Luokka:Vuonna 1973 syntyneet Luokka:Elävät henkilöt
STS-123

STS-123 oli Nasan 122. avaruussukkulalento. Se lennettiin Endeavour- avaruussukkulalla, ja oli sukkulan 21. lento. STS-123 oli sukkula-ohjelman 25. lento Kansainväliselle avaruusasemalle. Sukkula laukaistiin John F. Kennedy Space Centeristä 11. maaliskuuta 2008 klo 06:28:14 (UTC) ja laskeutui 27. maaliskuuta 2008 kello 02:40:41 Suomen aikaa Kennedyn avaruuskeskukseen. Lennon tarkoituksena oli toimittaa kansainväliselle avaruusasemalle japanilaisen Kibō-laboratorion ensimmäinen moduuli, Experiment Logistics Module. Lisäksi avaruusasemalle asennetaan kanadalainen Special Purpose Dexterous Manipulator (SPDM) -robottikäsivarsi. ==Miehistö== *Dominic L. Gorie (4. lento) – Komentaja *Gregory H. Johnson (1.) – Pilotti *Robert Behnken (1.) – Tehtäväspesialisti 1 *Michael Foreman (1.) – Tehtäväspesialisti 2 *Richard Linnehan (4.) – Tehtäväspesialisti 3 *Takao Doi (1.) – Tehtäväspesialisti 4 – JAXA, Japani Asemalle lähtevä Retkikunta 16:n jäsen: *Garrett Reisman (1.) – ISS:n lentoinsinööri Asemalta palaava Retkikunta 16:n jäsen: *Léopold Eyharts (2.) – ISS:n lentoinsinööri – CNES/Euroopan astronauttijoukot, Ranska Luokka:Avaruussukkulalennot Luokka:Vuoden 2008 avaruustoiminta
Harvest Moon (SNES)

Harvest Moon on vuonna 1996 Super Nintendolle julkaistu Harvest Moon -pelisarjan ensimmäinen peli, jossa pelaaja huolehtii maatilasta. Pelaaja voi viljellä erilaisia kasveja sekä kasvattaa lehmiä ja kanoja. Tämän lisäksi pelaaja voi hakata puuta talon rakentamista varten sekä mennä naimisiin jonkin läheisen kylän tytön kanssa. == Aiheesta muualla == * Luokka:Vuoden 1996 videopelit Luokka:Virtual Console -pelit Luokka:Super Nintendo Entertainment System -pelit Luokka:Harvest Moon Luokka:Simulaatiopelit pl:Harvest Moon pt:Harvest Moon
Tommy Wieringa

Tommy Wieringa (s. 20. toukokuuta 1967) on alankomaalainen kirjailija. Hänen läpimurtoromaaninsa oli Joe Speedboat, joka ilmestyi myös suomeksi 2008. Joe Speedboat sai F. Bordewijk -kirjallisuuspalkinnon, joka myönnetään vuosittain parhaalle hollanninkieliselle proosateokselle, ja oli ehdolla myös AKO Literatuurprijs-, Gouden Uil- ja Libris Literatuur Prijs -palkinnoille. Romaanista otettiin vuodessa kaksitoista uutta painosta. Se on käännetty useille kielille, ja myös sen elokuvaoikeudet on myyty. ==Tuotantoa== *Joe Speedboat (2005; suomeksi 2008, suom. Titia Schuurman, Kustannusosakeyhtiö Avain) *Alles over Tristan (2002) *Ik was nooit in Isfahaan (2006) *Caesarion (2009) Luokka:Alankomaalaiset kirjailijat Luokka:Vuonna 1967 syntyneet Luokka:Elävät henkilöt
Anu Mylläri

Anu Orvokki Rohima Mylläri (s. 1978) on suomalainen liikunnanohjaaja. Hän on syntynyt Bangladeshissa, mistä hänet kaksivuotiaana adoptoitiin Alavudella sijaitsevaan Taipaleenkylään. Hän on ensimmäisiä Suomeen adoptoituja tummaihoisia. Myllärin esikoisteos, vuonna 2006 julkaistu Adoptoitu, kertoo hänen kokemuksistaan adoptiolapsena. Kirja käsittelee hylkäämistä, ennakkoluuloja ja rasismia. Kirjan julkaisuvuonna Mylläri kutsuttiin itsenäisyyspäivän vastaanotolle PresidentinlinnaanYlen elävä arkisto , viitattu 9.3.2008. ==Lähteet== Luokka:Suomalaiset kirjailijat Luokka:Vuonna 1978 syntyneet Luokka:Elävät henkilöt
Günter Strack

thumb|Günter Strack (1986) Günter Strack (4. kesäkuuta 1929 Darmstadt, Saksa – 19. tammikuuta 1999 Munchsteinach, Mittelfranken, Saksa) oli saksalainen näyttelijä, joka näytteli pitkän uran televisiosarjoissa ja elokuvissa. Hänen suurin roolinsa oli tohtori Dieter Renz saksalaisessa rikossarjaklassikossa Kahden keikka, jossa hän näytteli Josef Matulan ensimmäistä työparia 60 jaksossa vuosina 1981–1990. Hän näytteli myös multimiljonääri Archibald Hendersonia saksalaisessa radiosarjassa Dickie Dick Dickens. Strack kuoli sydänkohtaukseen 69-vuotiaana vuonna 1999. ==Aiheesta muualla== * Luokka:Saksalaiset näyttelijät Luokka:Vuonna 1929 syntyneet Luokka:Vuonna 1999 kuolleet
Corrado Augias

Corrado Augias (s. 1935 Rooma) on italialainen kirjailija ja toimittaja. Hän on toiminut pitkiä aikoja kirjeenvaihtajana ulkomailla ja vuosina 1994–1999 italialaisen vasemmistopuolueen europarlamentaarikkona. Hän on kirjoittanut useita jännitysromaaneja, näytelmiä sekä esseitä.Corrado Augias, Rooman salaisuudet – Muistoja, kertomuksia ja henkilöitä == Teoksia== * ==Lähteet== ==Aiheesta muualla== *Kotisivut Luokka:Italialaiset kirjailijat Luokka:Italialaiset europarlamentaarikot Luokka:Italialaiset toimittajat Luokka:Vuonna 1935 syntyneet Luokka:Elävät henkilöt Luokka:Ulkomaankirjeenvaihtajat
Danielle Chuchran

Danielle Ryan Chuchran (s. 9. kesäkuuta 1993 Kalifornia, Yhdysvallat) on yhdysvaltalainen näyttelijä, joka on esiintynyt muun muassa Kauniit ja rohkeat -televisiosarjassa neljässä jaksossa vuonna 2006, vuoden 2005 minisarjassa Pieni talo preerialla ja toisessa pääosassa suoraan DVD:lle julkaistussa elokuvassa Villi ori (The Wild Stallion, 2009). Chuchran aloitti näyttelemisen televisiossa vuonna 2001. == Aiheesta muualla == * Luokka:Yhdysvaltalaiset näyttelijät Luokka:Vuonna 1993 syntyneet Luokka:Elävät henkilöt Luokka:Yhdysvaltalaiset lapsinäyttelijät